32011D0287
L 132/14
SLUŽBENI LIST EUROPSKE UNIJE
ODLUKA VIJEĆA
od 13. svibnja 2011.
o utvrđivanju stajališta koje Europska unija treba zauzeti u okviru Glavnog vijeća Svjetske trgovinske organizacije o pristupanju Republike Vanuatua Svjetskoj trgovinskoj organizaciji
(2011/287/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207., u vezi s člankom 218. stavkom 9.,
uzimajući u obzir prijedlog Europske komisije,
budući da:
(1)
Vlada Republike Vanuatua je 7. srpnja 1995. podnijela zahtjev za pristupanje Sporazumu o osnivanju Svjetske trgovinske organizacije (WTO) prema članku XII. tog Sporazuma.
(2)
Radna skupina za pristupanje Vanuatua osnovana je 11. srpnja 1995. kako bi se postigao dogovor o uvjetima pristupanja koji su prihvatljivi Republici Vanuatuu i svim članicama WTO-a.
(3)
Komisija je, u ime Unije, pregovorima dogovorila sveobuhvatan niz obveza Republike Vanuatua u vezi s otvaranjem tržišta koje su od posebne važnosti za Uniju.
(4)
Te su obveze sada sadržane u Protokolu o pristupanju Republike Vanuatua WTO-u.
(5)
Očekuje se da će pristupanje WTO-u dati pozitivan i trajan doprinos procesu gospodarske reforme i održivog razvoja Republike Vanuatua.
(6)
Protokol o pristupanju bi stoga trebalo odobriti.
(7)
Članak XII. Sporazuma o osnivanju WTO-a predviđa da se članica pristupnica i WTO dogovore o uvjetima pristupanja te da na strani WTO-a Ministarska konferencija WTO-a odobri uvjete pristupanja. Članak IV. stavak 2. Sporazuma o osnivanju WTO-a predviđa da u razdobljima između sastanaka Ministarske konferencije njezine funkcije izvršava Glavno vijeće.
(8)
U skladu s tim, potrebno je utvrditi stajalište koje Unija treba zauzeti u okviru Glavnog vijeća,
DONIJELO JE OVU ODLUKU:
Članak 1.
Stajalište koje Europska unija treba zauzeti u okviru Glavnog vijeća WTO-a o pristupanju Republike Vanuatua WTO-u je odobrenje pristupanja.
Članak 2.
Ova Odluka stupa na snagu na dan donošenja.
Sastavljeno u Bruxellesu 13. svibnja 2011.